./data/phi0914/phi00131/phi0914.phi00131.perseus-lat1.xml
Titus Livius (Livy)
Aelius consul in Gallia, cum audisset a Boiis ante suum adventum       incursiones in agros sociorum factas,  duabus legionibus subitariis tumultus       eius causa scriptis additisque ad eas quattuor cohortibus de exercitu suo           C Ampium   praefectum socium, hac tumultuaria manu per Umbriam, qua  tribum Sapiniam vocant, agrum Boiorum invadere iussit; ipse eodem aperto       itinere per montes duxit   Ampius ingressus       hostium fines primo populationes satis prospere ac tuto fecit; delecto deinde ad       castrum Mutilum satis idoneo loco ad demetenda frumenta—iam enim maturae erant       segetes—profectus neque explorato circa nec stationibus satis firmis,  quae armatae inermis atque operi intentos tutarentur,       positis improviso impetu Gallorum cum frumentatoribus est circumventus  inde       pavor fugaque etiam armatos cepit   ad septem       milia hominum palata per segetes sunt caesa, inter quos ipse C Ampius praefectus;  ceteri in castra metu       compulsi  inde sine certo duce consensu militari proxima nocte relicta magna       parte rerum suarum ad consulem per saltus prope invios pervenere   qui, nisi quod populatus est Boiorum finis et cum       Ingaunis Liguribus foedus icit, nihil quod esset memorabile aliud in provincia       cum gessisset, Romam rediit   cum primum senatum habuit, universis       postulantibus, ne quam prius rem quam de Philippo ac sociorum querellis ageret,       relatum extemplo est;  decrevitque frequens senatus, ut           P Aelius consul quem videretur ei cum imperio mitteret, qui classe accepta,       quam ex  Sicilia Cn Octavius reduceret, in Macedoniam traiceret  M ValeriusLaevinus propraetor missus circa Vibonem duodequadraginta navibus ab           Cn Octavio acceptis in Macedoniam transmisit         ad quem cum M Aurelius legatus venisset edocuissetque eum, quantos exercitus, quantum       navium numerum comparasset rex,  quem ad modum       circa omnis non continentis modo urbes sed etiam insulas partim ipse adeundo,       partim per legatos conciret homines ad arma:        maiore conatu Romanis id capessendum bellum esse, ne cunctantibus iis auderet       Philippus, quod Pyrrhus prius ausus ex aliquanto minore regno esset, haec       scribere eadem Aurelium consulibus senatuique placuit